**A tudatosság egy magasabb szintű létforma**

 A tudatosság egy magasabb szintű létforma, éteri kapcsolat a tudat emelkedettebb szféráival. A tudatosság kifejezi lényednek azt a részét, ahol a megismerés részévé válsz, és így rátalálsz önmagadra, Isteni valódra, felismered életed igazi követendő útját, a szeretetét és a tudásét. Kilépsz így a duális világból, ahol a jó és a rossz ellentétek tombolnak. A tudatosság egyben egy képesség is, amely által másokat a szépségre tanítod az élet minden területén.

 Tudatossággal valóra válthatod azokat az elgondolásokat, amelyeket már évezredek óta sok leszületett spirituális vezető megálmodott. Sajnos sokan vannak akik nem képesek az ő általuk elképzelt utat követni. Nagyon sok ember nem ismeri fel az igazi belső értékeket, s nem tud rátalálni vele született Isteni képességeire. Ahol nincs tudatosság, ott csak enyészet van, háború dúl és nincs semmi ami felépítse és széppé tegye azt a világot. Az a sötétség világa. Kiemelkedni belőle csak akkor lehet ha a tudatosság lépcsőjén fejebb emelkedsz, dolgozol, tanulsz es olyan dolgokkal foglalkozol amiket szeretsz. A szeretet, a tudás és a jólét világába kell belépned.

 A modern világ tudatossága sokat változott az elmúlt évezredekhez viszonyítva. A technológia világának megjelenésével, olyan energiákat és tudatokat vonzott be, amelyek teljesen másképp gondolkoznak a létről. Nekik nem a szeretet hanem a tudás lett az elsődleges.

 A modern kor tudatossága olyan komplex rendszereket hozott létre, amelyek ha összeomlanak, akkor nagyon sokan sérülhetnek. Ilyen például a bankrendszerek. Ez is jelzi, hogy a modern kor, ahhoz hogy működni tudjon, inkább a tudás és az anyagias világ körül formálódik. Rengetegen vannak jól, de rengetegen sérülnek is ettől a világtól. Itt igazábból az egyensúlyunkról van szó, a lelki, szellemmi és tudati, valamint a materiális világgal való kapcsolatunk egyensúlyáról. Ez a világ fel fog emelkedni egy magasabb tudatossági szintre vagy nagyon le fog süllyedni. Ha lesüllyed, a rendszer megbomlik és elenyészik. Ekkor egy másik jobb rendszer kell a helyébe lépjen, mert a jelenlegi állapot már tarthatatlan. A pénzvilág rendszerénél pedig jobb találmányt eddig még nem találtak fel a Földön. Munkára ösztönöz több milliárd embert, megélhetést nyújt, sikerélményt ad, és megajándékoz. Ezért eltörölni nem lehet. Itt ezért fontos azokkal foglalkozni akiknek nincs lehetőségük hozzáférni a jó léthez. Ha ezek a rendszerek nem lesznek képesek tömeges szinten helyesen kezelni az anyagi problémákat a teremtő tudat, az emberek és energiák, a teremtő és az Istenek le kell bontsák és újra fel kell epítsék az egészet, új rendszert létre hozva a pénznek. Például lehetne építeni elosztóhelyeket, ahol egy napi betanított munkáért pénzt adnának az embereknek. Ezzel meg lehetne oldani sokak élelmezési problémáját.

 Az egyház, a médiák, az orvosok és gyógyítók manapság már felbecsülhetetlen gyogyítási képességgel rendelkeznek. Utóbbiak is a modern kor részei, hozva magukkal az ősi tudást, a gyógyítókét. Ők gyógyítják a helytelenül működő rendszerekből származó problémákat. Ők a szeretet hirnökeiként vesznek részt a gyógyulási folyamatban. Nagy mértékben hozzá járulnak a tudatosság emeléséhez.

 A modern kor tudatosságához tartozik a gyermekek magasabb tudatossági szintre való emelése tanulással. A modern kor előirása, hogy aki teheti diplomával rendelkezzen. Ők lesznek azok az úttörők, akik helyre kell hozzák azt amit az ősök, a régi rendszerek és háborúk elrontottak. Olyan tudással kell rendelkezzenek amit még a Föld nem látott eddig.

 Ha nem vagyunk tudatosággal, emberi robotokká válunk, akik a rutin alapján élünk és nem bírunk már gondolkodni és újat teremteni. Tehát a tudatosság az a kreativitás és az alkotás maga. Oda csak azt engedik be, aki képes magas szinten művelni a „teremtést”.